ഗ്രേറ്റ്ബെയർ തടാകം

കാനഡയിൽ മുഴുവനായുമുള്ള ഏറ്റവും വലിയ തടാകമാണ് ഗ്രേറ്റ്ബെയർ തടാകം (യു.എസ്.-കാനഡ അതിർത്തിയിലുള്ള സുപ്പീരിയർ തടാകവും ഹ്യൂറൺ തടാകവും ഇതിനേക്കാൾ വലുതാണ്). വലിപ്പത്തിൽ വടക്കേ അമേരിക്കയിലെ നാലാമത്തെയും ലോകത്തിൽ എട്ടാമത്തെയും സ്ഥാനമാണ് ഈ തടാകത്തിന്. കാനഡയിലെ വടക്കുപടിഞ്ഞാറൻ ടെറിറ്ററിയിലാണു തടാകത്തിന്റെ സ്ഥാനം. സമുദ്രനിരപ്പിൽ നിന്ന് 186 മീറ്റർ ഉയരത്തിൽ സ്ഥിതിചെയ്യുന്ന തടാകത്തിന് 2,719 കിലോമീറ്റർ തീരമുണ്ട്. പ്രതലവിസ്തൃതി  31,153 ച.കി.മീ ആണ്. ശരാശരി ആഴം 72 മീറ്ററും കൂടിയ ആഴം 446 മീറ്ററുമാണ്. 1,14,717  ച.കി.മീ-യോളമാണ് തടാകത്തിന്റെ നീർമറി പ്രദേശം. ഗ്രേറ്റ്ബെയർ, മക്കനീസ് എന്നീ നദികൾ തടാകത്തിലേക്കൊഴുകുന്നു.

അവലംബം

വർഗ്ഗം:വടക്കേ അമേരിക്കയിലെ തടാകങ്ങൾ
വ:കാനഡയിലെ തടാകങ്ങൾ